"Nu se pune problema ca acestea sa nu mai fie organizate. Eu, aseara, nu m-am referit sub nicio forma la acestea. Era vorba in special de concerte de mare amploare care blocheaza centrul Capitalei, atat sudul, cat si nordul Bucurestiului. Nu am facut referire la aceste evenimente stradale care dau farmec Capitalei si trebuie sa fie incurajate sa se organizate cat mai mult si cat mai des (...) Din pacate, declaratia mea de aseara a fost prost inteleasa sau poate nu m-am exprimat eu foarte bine", a precizat ea.Firea a declarat ca este tentanta pentru organizatorii de evenimente deoarece chiria achitata catre municipalitate este una "modica", fiind "cea mai mica din Europa", respectiv 1.600 de euro pe zi, dar paralizeaza traficul in zona, cauzand probleme riveranilor. In alte locatii, respectiv Romexpo, chiria porneste de la 5.000 de euro, iar pentru Arena Nationala - de la 15.000 de euro, fiind necesara si refacerea gazonului.Mai mult, primarul general a declarat ca in cazul organizatorilor de evenimente care nu isi permit chiria de la Romexpo sau Arena Nationala, municipalitatea va propune parteneriate, suportand o parte din chirie."Organizatorii ar putea spune ca le e dificil sa se adapteze la preturile si costurile europene si sa plateasca - nu circa 1.600 de euro, cat costa acum o zi de blocare a Pietei Constitutiei, ci peste 5.000 de euro. Vin cu o solutie constructiva, tocmai pentru a demonstra inca o data ca sunt un primar general care sprijina concret viata culturala, sportiva si sociala a Capitalei. Vom discuta cu fiecare organizator de evenimente in parte si le vom propune parteneriate astfel incat sa suportam si noi parte din aceasta chirie ", a explicat Gabriela Firea.Intrebata daca va permite desfasurarea Maratonului International Bucuresti si a Semimaratonului International pe acelasi traseu ca in anii trecuti, aceasta a declarat ca va discuta cu organizatorii si ca poate fi luat in considerare un alt traseu, astfel incat acesta sa nu mai blocheze Piata Unirii."Deocamdata, nu s-a primit solicitarea pentru acest an, dar va spun de pe acum - imi aduc aminte ca anul trecut zona Pietei Unirii a fost blocata de maraton. Vreau sa sprijin acest eveniment, vreau sa ne implicam, prin Directia de Cultura, Sport, chiar sa fim parteneri. Cu siguranta vom gasi o locatie buna, o locatie potrivita, fara sa blocam Piata Unirii. (...) Daca organizatorii vor sustine sa ramana acesta, va ramane acesta, dar ne vom lua niste masuri suplimentare, in primul rand pentru a informa populatia din zona, pentru ca un repros al cetatenilor este si acela ca nu informam ca se organizeaza acele evenimente, pentru ca foarte multi poate ar vrea sa plece de acasa in acel week-end pentru ca le-ar fi mult mai usor", a declarat Firea.In ceea ce priveste solicitarile comunitatii biciclistilor si a informatiilor potrivit carora un eveniment al comunitatii biciclistilor nu a fost aprobat luni, Gabriela Firea a declarat ca nu are cunostinta despre asta. "Biciclistii folosesc anumite zone, care sunt cunoscute. Nu ei sunt cei care au blocat Capitala in ultima perioada. (...) Si eu merg pe bicicleta, sunt o sustinatoare a celor care folosesc bicicleta", a spus aceasta.Referitor la faptul ca circulatia auto va fi restrictionata, in fiecare weekend, incepand cu data de 1 iulie 2016 pana la finalul lunii august, pe o portiune din Bd. Kiseleff, ca urmare a desfasurarii unor activitati sportive in cadrul proiectului "Via Sport", Firea a declarat ca va discuta cu organizatorii deoarece sambata, la ora pranzului, coada de masini era dincolo de Piata Presei Libere din aceasta cauza."Chiar m-am dus sa ma uit, fiind si foarte cald afara, erau putine persoane care jucau tenis in mijlocul bulevardului. In schimb, tot traficul era deviat catre alte artere, ingreunand foarte mult traficul din acea zona. Cred ca putem, impreuna cu organizatorul, sa gasim o solutie buna, astfel incat sa dam un exemplu ca sustinem miscarea sportiva. Pentru cele cinci persoane care jucau tenis pe Kiseleff, sute de alte persoane erau blocate in trafic", a spus aceasta.